2018年成人毛筆九級命題參考

1. 歲暮歸南山——孟浩然

 北闕休上書，南山歸敝廬。不才明主棄，多病故人疎。

白髮催年老，青陽逼歲除。永懷愁不寐，松月夜窗墟。

1. 過故人莊——孟浩然

故人具雞黍，邀我至田家。綠樹村邊合，青山郭外斜。
開軒面場圃，把酒話桑麻。待到重陽日，還來就菊花。

3.秦中寄遠上人——孟浩然
 一丘嘗欲臥，三徑苦無資。北土非吾願，東林懷我師。
 黃金然桂盡，壯志逐年衰。日夕涼風至，聞蟬但益悲。

4.宿桐廬江寄廣陵舊遊——孟浩然

山暝聽猿愁，滄江急夜流。風鳴兩岸葉，月照一孤舟。
建德非吾土，維揚憶舊遊。還將兩行淚，遙寄海西頭。

5 .留別王維——孟浩然

寂寂竟何待，朝朝空自歸。欲尋芳草去，惜與故人違。
當路誰相假，知音世所稀。只應守寂寞，還掩故園扉。

6.早寒有懷——孟浩然

 木落雁南渡，北風江上寒。我家襄水曲，遙隔楚雲端。
鄉淚客中盡，孤帆天際看。迷津欲有問，平海夕漫漫。